# TRO- OG LOVEERKLÆRING FOR EKSAMEN PÅ DTU – høretelefoner til musik eller støjreduktion

I forbindelse med min ansøgning om særlige eksamensvilkår, herunder at medbringe høretelefoner til alle eksamener, erklæres det hermed på tro og love, at undertegnede kun vil gøre brug af **de i kursusbeskrivelsen tilladte hjælpemidler** samt **kun benytter** **høretelefoner til støjreduktion eller afspilning af downloadede musikfiler**. Undertegnede er desuden indforstået med, at disse regler gælder i forhold til at lytte til musik:

**Ved eksamener med ALLE hjælpemidler med eller uden adgang til internettet:**

* Musikfiler skal være downloadet på computer eller musikafspiller (f.eks. IPod eller anden MP3-afspiller).
* Musikafspiller må ikke kunne tilgå internettet.
* Mobiltelefon må IKKE anvendes til musikafspilning.

**Ved eksamener med INGEN eller SKRIFTLIGE hjælpemidler:**

* Musikfiler skal være downloadet på musikafspiller (f.eks. IPod eller anden MP3-afspiller).
* Musikafspiller må ikke kunne tilgå internettet.
* Mobiltelefon og computer må IKKE anvendes til musikafspilning.
* Hvis undertegnede har tilladelse til at bruge computer til alle eksamener, må musik dog godt afspilles fra computer.

**I begge tilfælde:**

De høretelefoner, der benyttes, må gerne være tilsluttet via Bluetooth. Høretelefonerne må ikke skabe støjgener for andre eksaminander i eksamensrummet (DTU anbefaler høretelefoner, der er lyddæmpede udadtil).

Undertegnede er orienteret om, at der i forbindelse med eksamener kan foretages kontrol af brugen af de medbragte høretelefoner samt musikafspiller.

Hvis der bruges andre hjælpemidler end de tilladte, vil dette blive betragtet som en overtrædelse af eksamensreglerne i form af eksamenssnyd. Afgørelse vil blive truffet i overensstemmelse med DTU’s regler om disciplinære foranstaltninger over for studerende. De disciplinære foranstaltninger spænder fra en advarsel til permanent bortvisning fra DTU. For yderligere information se [DTU’s regelsamling vedr. eksamen](https://student.dtu.dk/studieregler/eksamen).

|  |
| --- |
| Studienummer: |
| Dato: | Underskrift: |